Carlsberg Cup

Carlsberg Cup, også kendt som Carlsberg Grand Prix, var en dansk fodboldturnering for danske divisionsklubber arrangeret af Divisionsforeningen, som blev spillet fra 1980 til 1986.

Historie 
I 1980 blev en ny træningsturnering med pengepræmier og bryggeriet Carlsberg som sponsor startet under navnet Carlsberg Grand Prix. De 48 divisionsklubber spillede i otte grupper a seks hold mod hinanden i februar og marts. De otte gruppevindere fik 5.000 kr. og kvalificerede sig til slutspillet, der blev spillet som en pokalturnering i løbet af sommeren og efteråret. Semifinalisterne modtog 5.000 kr., den tabende finalist 15.000 kr., og vinderen 50.000 kr.

B 1903 blev vinder af den første turnering i 1980 ved at besejre Herfølge i finalen i Vanløse Idrætspark. I 1982 vandt Brønshøj fra 2. division overraskende finalen ved at slå de regerende danske mestre Hvidovre med 3-0. Fra 1983 blev finalen permanent spillet i Københavns Idrætspark.

I 1983 ændrede turneringens slutspil navn til Carlsberg Cup. I 1983 blev turneringen overraskende vundet af 3. divisionsklubben Jyderup, som oven i pengene fik en tur for 20 mand sponsoreret af SAS til Malaysia, hvor klubben spillede fem opvisningskampe.

Den mest målrige finale var i 1985, hvor Ikast fra 1. division besejrede B 1901 fra 3. division med hele 7-0. B 1903 blev den mest vindende klub i turneringen, da holdet vandt Carlsberg Cup for anden gang i 1986. Det blev samtidig sidste gang turneringen blev spillet, idet Carlsberg trak sig som sponsor.

Regler 
Der var to point for uafgjort og nul point for nederlag. Det var ikke muligt at spille uafgjort, idet kampe, hvor stillingen var lige efter ordinær spilletid, blev afgjort i straffesparkskonkurrence.

Straffesparkskonkurrencen blev afviklet ved amerikansk straffespark, hvor spilleren med bolden løber fra midterlinjen ned mod modstanderens mål og målmand, og skal score i løbet af fem sekunder.

I kampene var en advarsel erstattet af ti minutters udvisning.

Finaler 
{| cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;text-align:left;"
| År || Vinder || Taber || Resultat || Tilskuere || Spillested || Mål
|-
| 1980 || B 1903 || Herfølge || 1-0 (1-0) || 2.000 || Vanløse Idrætspark || 1-0 Lars Francker 10'.
|-
| 1981 || AB || Kastrup || 0-0 * || 1.393 || Valby Idrætspark || 
|-
| 1982 || Brønshøj || Hvidovre || 3-0 (1-0) *  || 3.100 || Københavns Idrætspark || 1-0 Per Goe 32', 2-0 Kent Nielsen 65', 3-0 Johnny Eliassen 85'.
|-
| 1983 || Jyderup || Køge || 2-1 (1-1) || 3.400 || Københavns Idrætspark || 0-1 Kim Krogh (selvmål) 5', 1-1 Kim Krogh 37', 2-1 Leif Pedersen 73'.
|-
| 1984 ||  Brøndby IF || AGF   || 1-0 (0-0) || 4.800 || Københavns Idrætspark || 1-0 Claus Nielsen 59'.
|-
| 1985 ||  Ikast fS || B 1901   || 7-0 (3-0)  || 1.200 || Københavns Idrætspark || 1-0 og 5-0 Ole Jensen 15' og 57', 2-0 Flemming Andreasen 32', 3-0 og 6-0 Finn Christensen 37' og 69', 4-0 Jens Steffensen 50', 7-0 Kim Laursen 87'.
|-
| 1986' ||  B 1903 || Randers Freja   || 3-0 (2-0) || 700 || Københavns Idrætspark || 1-0 og 2-0 Jens Nørager 15' (strf.) og 43', 3-0 Lars B. Kristiansen 77'.
|-
|}

 Statistik 

 Referencer 

 Kilder/eksterne henvisninger 
 http://www.rsssf.com/tablesd/den80.html RSSSF
 Dansk fodbold : Din ultimative guide til dansk fodbold 2001'' – København: Weis, 2001.

Se også 
Divisionsturneringen
Den danske Liga Cup

Fodboldturneringer